Foreldrar sæki börn í skólann fyrir kl. 15 þriðjudaginn 10. desember Veðurstofa Íslands hefur gefið út appelsínugula viðvörun fyrir höfuðborgarsvæðið vegna veðurs á morgun þriðjudaginn 10. desember frá kl. 15 . Röskun á skólastarfi verður virkjuð á morgun þriðjudag og verða foreldar og forráðamenn beðnir um að sækja börn sín í skólann fyrir klukkan 15:00 . Ekki er ráðlagt að börn gangi ein heim eftir klukkan 13:00 . Mánudagur 9. desember kl. 18:55 : Veðurstofa Íslands hefur gefið út appelsínugula viðvörun fyrir höfuðborgarsvæðið vegna veðurs á morgun þriðjudaginn 10. desember frá kl. 15 . Gert er ráð fyrir að upp úr hádegi fari að hvessa og gul viðvörun verður í gildi frá kl. 13 - 15 þriðjudaginn 10. desember þar til appelsínugula viðvörunin tekur við . Röskun á skólastarfi - foreldrar sæki börnin í skólann fyrir kl. 15 Engin röskun verður á skólastarfi í fyrramálið . En röskun á skólastarfi verður virkjuð á síðar á morgun þriðjudag og verða foreldar og forráðamenn beðnir um að sækja börn sín í skólann fyrir klukkan 15:00 . Ekki er ráðlagt að börn gangi ein heim eftir klukkan 13:00 . Tilkynning til foreldra verður send út á morgun þriðjudag með nákvæmum tímasetningum og einnig sett hér inn á vef Garðabæjar . Fylgist með veðurspám í kvöld og á morgun og farið eftir tilmælum Á vef Veðurstofu Íslands er hægt að sjá upplýsingar um veðurspána fyrir morgundaginn og síðan uppfærist ef einhverjar breytingar verða . Íbúar eru beðnir um að huga að lausum munum í kvöld mánudag til að koma í veg fyrir foktjón . Samgöngutruflanir eru líklegar á meðan veðrið gengur yfir og truflanir á flugsamgöngum . Hætt er við foktjóni og eru byggingaraðilar hvattir til að ganga vel frá framkvæmdasvæðum . Búast má við hækkandi sjávarstöðu vegna áhlaðanda og líkur á að smábátar geta laskast eða losnað frá bryggju . Fólki er bent á að ganga vel frá lausum munum og sýna varkárni . Íbúar eru beðnir um að fylgjast vel með nýjustu upplýsingum og hlýða fyrirmælum og tilmælum Veðurstofu , lögreglu og almannavarna .